Document ID: 31995R2841

ΚΑΝΟΝΙΣΜΟΣ (ΕΚ) αριθ. 2841/95 ΤΗΣ ΕΠΙΤΡΟΠΗΣ της 8ης Δεκεμβρίου 1995 για τροποποίηση του κανονισμού (ΕΚ) αριθ. 1372/95 για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 2 και το άρθρο 8 παράγραφος 12,
Εκτιμώντας:
ότι ο κανονισμός (ΕΚ) αριθ. 1372/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2523/95 (4), καθόρισε τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών 7 ότι, προκειμένου να εξασφαλισθεί η ισότιμη πρόσβαση των επιχειρηματιών στα πιστοποιητικά εξαγωγής, πρέπει να παραταθεί κατά μία ημέρα η περίοδος υποβολής των αιτήσεων, από Δευτέρα έως Τετάρτη, στην περίπτωση που οι εν λόγω ημέρες είναι αργίες για τις αρμόδιες αρχές κράτους μέλους 7 ότι ο κανονισμός (ΕΚ) αριθ. 2838/95 της Επιτροπής (5) τροποποίησε την ονοματολογία των προϊόντων του τομέα του κρέατος πουλερικών για τις εξαγωγικές επιστροφές με ισχύ από 1ης Ιανουαρίου 1996 7 ότι πρέπει, συνεπώς, να προσαρμοσθεί το παράρτημα Ι του κανονισμού (ΕΚ) αριθ. 1372/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1372/95 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο νέο εδάφιο:
«Ωστόσο, εάν οι εν λόγω τρεις ημέρες είναι αργίες για τις αρμόδιες αρχές κράτους μέλους, οι αιτήσεις δύνανται να υποβληθούν, στο συγκεκριμένο κράτος μέλος, την Πέμπτη που έπεται της εν λόγω περιόδου.».
2. Στο άρθρο 7 παράγραφος 1, η εισαγωγική πρόταση αντικαθίσταται από το ακόλουθο κείμενο:
«1. Τα κράτη μέλη ανακοινώνουν στην Επιτροπή, κάθε Τετάρτη μετά τις 13.00 ή σε περίπτωση εφαρμογής του δεύτερου εδαφίου της παραγράφου 1 του άρθρου 3, κάθε Πέμπτη μετά τις 13.00, με τέλεφαξ και για την προηγούμενη περίοδο:».
3. Το παράρτημα Ι αντικαθίσταται από το παράρτημα του παρόντος κανονισμού.
4. Στο παράρτημα ΙΙ, διαγράφονται οι όροι «από τη Δευτέρα . . . έως την Τετάρτη. . .».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ωστόσο, το άρθρο 1 σημείο 3 εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1995.

Labels: 12
3
17
6